
IHR-prosjektets plangruppe for administrativ IT har levert sin første delinnstilling: 
- Beskrivelse og organisering av systemeierskapet for administrativ IT - Høring

Det odontologiske fakultet støtter de beskrevne prinsipper for administrativ IT og er særlig tilfreds med at administrativ IT nå synes få et mer helhetlig perspektiv ved UiO.  
Strategisk styringsgruppe
Vi støtter opprettelse av en strategisk styringsgruppe for å kunne ivareta dette perspektivet. Dette blir en viktig funksjon og sammensetning av denne gruppen vil derfor være avgjørende. 
Det er foreslått at gruppen sammensettes med 6-7 personer, noe som vil være et fornuftig antall med tanke på at gruppen skal fungere og være handlingsdyktig.  Det må også om mulig være noen som har kunnskap og involvering fra alle (flest mulig) systemer.  Det er viktig at representantene fra fakultetene er representative både i forhold til funksjon, men også knyttet til at fakultetene er ulike.  Ellers så støtter vi forslaget om 2-3 representanter fra systemeierne, samt IT direktøren. 
Det er viktig at brukere av de forskjellige systemer tas med i vurderingene og spesielt viktig at det at det gjennomføres omfattende testinger før systemer tas i bruk.
[bookmark: _GoBack]Rådgivnings- og sekretariatsfunksjonen
Fakultetet støtter at funksjonen inntil videre legges til USIT, og at dette evalueres etter at plangruppen for roller og ansvar har ferdigstilt sitt arbeid.  Kompetanse om lokale forhold vil her være avgjørende og fakultetet ser for seg at lokal-it, eventuelt superbrukere bør være representert. I forhold til spørsmålet om å hente kompetanse utenfor UiO vil det naturlig nok avhenge av om enheten selv føler de har nødvendig kompetanse. Har de ikke det, bør den innhentes eksternt.
Systemeierskapet 
I innstillingen foreslås det at systemeierskapet for de store systemene legges til den enkelte fagdirektør. Fakultetet er enig i den vurdering, men understreker at godkjenning av løsninger med hensyn til implementering, og spesielt hvor det foreligger integrering mot andre systemer, må ligge til den strategiske styringsgruppen/universitetsdirektør. 
Det bør ikke bygges opp spesiell IT-kompetanse rundt den enkelte systemeier. Det bør håndteres av USIT, eventuell ny admin-IT-avd. hos USIT.  Også her skal helst USIT ha denne kompetansen, men også vurdere eksterne dersom USIT ikke har nok kompetanse/erfaring.   
Inndeling av systemene i flere kategorier 
Inndelingen i nivåer synes fornuftig for lettere å kunne identifisere og klargjøre hvilke handlinger/beslutninger som skal genereres. Det er vanskelig å ta stilling til om inndelingen er fornuftig, man kan være enig/uenig hvorvidt enkelte systemer er kritiske eller ikke, men nåværende inndeling er et godt utgangspunkt.  Innstillingen nevner kun fellessystemer for hele UiO og ikke de systemene som er lokal (for eksempel journalsystemet Salud, røntgensystemet PACS for OD). Hvordan skal de defineres inn?

